
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 214
                                                               din 31 august 2022
privind modificarea și ulterior prelungirea unui contract de concesiune
Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 27.064/22.08.2022 şi la Consiliul Local Sighișoara cu nr. 27.379/24.08.2022, de referatul de aprobare, înregistrat cu nr. 27.066/22.08.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere că, la data de 02.09.2022, contractul de concesiune nr. 17/14997/03.09.2007, încheiat între Municipiul Sighișoara, în calitate de concedent și Domșa Gheorghe Horia, în calitate de concesionar, având ca obiect terenul situat în Municipiul Sighișoara, str. Aleea Teilor, nr. 4, înscris în C.F. nr. 6632, nr. top. 3256/13, 3257, în suprafață de 83,00 mp., concesionat în vederea reamenajării și modernizării construcțiilor (garaj), ar urma să înceteze prin ajungerea la termen și ținând cont de prevederile art. 6 din acesta potrivit cărora contractul poate fi prelungit pentru o perioadă egală cu cel mult jumătate din durata inițială cu acordul părților, respectiv 7 ani și 6 luni;

Având în vedere că potrivit planului de amplasament și delimitare existent la dosarul concesiunii, din totalul suprafeței terenului, respectiv 83,00 mp., efectiv ocupată de construcția garajului este doar suprafața de 26,00 mp., restul fiind folosită drept cale de acces îngrădită;

Având în vedere faptul că terenul care face obiectul contractului de concesiune se află pe raza unității administrativ - teritoriale și este cuprins în inventarul Municipiului Sighișoara în domeniul privat, fiind înregistrat sub nr. 51.120;

Având în vedere faptul că terenul este în continuare utilizat de către concesionar, fiind ocupat de construcția garaj și îngrădit;

Având în vedere vechimea contractului de concesiune nr. 17/14997/03.09.2007, precum și schimbările legislative cu privire la concesionarea bunurilor intervenite de la data încheierii contractului și până în prezent;

Având în vedere recomandările făcute cu privire la contractele de concesiune prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021, respectiv: „... analizarea redevențelor stabilite prin contractele încheiate, pentru a stabili redevențe juste, în concordanță cu obiectivele contractelor de concesiune, bazat pe principiul echilibrului financiar între drepturile și obligațiile concesionarului.” - pct. II. 3.; „Includerea în contractele de concesiune a unor clauze clare cu privire la perceperea de către concedent a penalităților de întârziere pentru neplata la termen a redevenței, prin menționarea cuantumului acestora, în vederea eliminării riscurilor de nerealizare a veniturilor din redevențe, în condițiile și la termenele stabilite prin contracte.” - pct. II. 6. și „Cuprinderea în contractele de concesiune a unor clauze care să asigure exploatarea eficientă, în regim de continuitate și permanență, a bunurilor proprietate publică ce fac obiectul concesiunii.” - pct. II. 10;

Având în vedere valoarea superioară a redevenței calculată conform prevederilor art. 1 lit. d) și art. 2 din anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara la Hotărârea Consiliului Local Sighișoara nr. 91/28.04.2021, respectiv 597,00 lei/an față de 564,40 lei/an - valoarea calculată potrivit Studiului de piață pentru anul 2022 privind valorile minime ale bunurilor din Județul Mureș, transmis de către Camera Notarilor Publici Tg. Mureș și înregistrat la Municipiul Sighișoara cu nr. 364/06.01.2022 (studiu întocmit în vederea utilizării la aplicarea Legii nr. 227/2015 privind Codul fiscal, publicată în Monitorul Oficial nr. 688 din 10 septembrie 2015, titlul IV., capitolul IX., Venituri din transferul proprietăţilor imobiliare din patrimoniul personal) și de 337,05 lei/an - valoarea redevenței la care s-a ajuns la data prezentei ca urmare a aplicării prevederilor contractuale asupra valorii inițiale a redevenței stabilite prin contractul de concesiune;

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Ținând cont de faptul că prin prelungirea contractului de concesiune se aduc venituri suplimentare la bugetul local;

Ținând cont de faptul că sunt întrunite condițiile legale pentru modificarea și prelungirea contractului de concesiune, sens în care este necesară adoptarea unei hotărâri de consiliu; 
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 27.065/22.08.2022, prin care se propune modificarea și ulterior prelungirea unui contract de concesiune;

Având în vedere avizele favorabile ale tuturor comisiilor pe domenii de specialitate; 
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E :

Art. 1. Se aprobă modificarea contractului de concesiune nr. 17/14997/03.09.2007, încheiat între Municipiul Sighișoara, în calitate de concedent și Domșa Gheorghe Horia, în calitate de concesionar, având obiect terenul situat în Municipiul Sighișoara, str. Aleea Teilor, nr. 4, înscris în C.F. nr. 6632, nr. top. 3256/13, 3257, în suprafață de 83,00 mp., în vederea reamenajării și modernizării construcțiilor (garaj), astfel:

(1) Art. 7, de la Cap. IV – Redevența, se va modifica și va avea următorul conținut: ”Art. 7. Redevența concesiunii este de 7,1928 lei/mp./an, respectiv de 597,00 lei/an.”

(2) Art. 8, de la Cap. IV – Redevența, se va modifica și va avea următorul conținut: ”Art. 8. În termen de 90 de zile de la semnarea actului adițional, concesionarul are obligația depunerii cu titlu de garanție, în contul RO57TREZ4785006XXX000048, a sumei de 549,00 lei, reprezentând diferența dintre valoarea obligației de plată către concedent, stabilită și datorată pentru primul an de exploatare prin actul adițional (597,00 lei) și valoarea inițială depusă drept garanție la contractul de concesiune (48,00 lei). Din această sumă, dacă este necesar, pot fi prelevate penalități și alte sume datorate de concesionar concedentului, în baza contractului de concesiune.”

(3) Prevederile privind termenul scadent de plată a redevenței se vor modifica, astfel, art. 9 de la Cap. IV – Redevența, va avea următorul conținut: ”Art. 9. Suma ce constituie redevența (așa cum a fost stipulată la art. 7 din prezentul) se va plăti anual, cu termen scadent la 31 martie a fiecărui an.” 

(4) Art. 10, de la Cap. IV – Redevența, se va modifica și va avea următorul conținut: ”Art. 10. Redevența se va indexa anual cu indicele anual de inflație comunicat de Institutul Național de Statistică. Aplicarea indexării va opera începând din anul următor încheierii actului adițional”.

(5) Art. 11, de la Cap. IV – Redevența, se va modifica și va avea următorul conținut: ”Art. 11. Plata redevenței se poate face în numerar, la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.”

(6) Art. 15, de la Cap. VII – Răspunderea părților, se va modifica și completa, urmând a avea conținutul:

”15.1. „Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.
15.2. În cazul întârzierilor la plata redevenței mai mari de 90 de zile se va proceda la rezilierea de drept a contractului de concesiune, fără vreo altă formalitate prealabilă şi fără intervenţia instanţei de judecată, concesionarul urmând să plătească atât redevența datorată până la eliberarea efectivă a imobilului, cât și majorările prevăzute la art. 9, concomitent cu eliberarea amplasamentului.

15.3. Municipiul Sighișoara nu poate fi tras la răspundere de către concesionar pentru schimbarea situaţiei juridice a terenului concesionat, ca urmare a apariţiei unor acte normative ulterioare semnării contractului, dar garantează acestuia liniştită posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

15.4. Concesionarul poartă întreaga responsabilitate pentru respectarea prevederilor legale în domeniul protecției mediului.

15.5. Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.”

(7) Art. 16 se completează cu încă un alineat, astfel că actualul art. 16 devine art. 16 (1), iar în completare se va introduce alin. (2), cu următorul conținut: ”(2) Redevenţa neachitată la termenele stabilite prin contract reprezintă creanţă bugetară certă, lichidă şi exigibilă provenită dintr-un raport juridic contractual, care se transformă în venit la bugetul local, iar prezentul contract administrativ constituie titlu executoriu.”

Art. 2. Se aprobă prelungirea contractului de concesiune nr. 17/14997/03.09.2007, încheiat între Municipiul Sighișoara, în calitate de concedent și Domșa Gheorghe Horia, în calitate de concesionar, cu o perioadă de 7 ani și 6 luni.

Art. 3. Modificarea și prelungirea contractului de concesiune potrivit prevederilor art. 1 și art. 2 din prezenta hotărâre, se va face prin act adiţional.

Art. 4. Restul clauzelor contractuale îşi menţin valabilitatea între Municipiul Sighişoara şi domnul  Domșa Gheorghe Horia.

Art. 5. Cu data adoptării prezentei hotărâri, orice alte prevederi contrare, incidente în speță, se abrogă.

Art. 6. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 7. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. domnul Domșa Gheorghe Horia.
13 ex.

B.A. 
